[{"text_idx": "#000006", "text": "Addasu eiddo elusennau i fyd COVID"}, {"text_idx": "#000008", "text": "mae pandemig COVID-19 wedi ysgogi, trawmateiddio ac ail-lunio ein sector gwirfoddol a sut mae\u2019n defnyddio ei eiddo, boed hwnnw\u2019n eiddo rhent neu\u2019n eiddo y mae\u2019n ei berchen. I ddarganfod pa mor fawr yw\u2019r newidiadau hyn, mae \u2018Ethical Property Foundation\u2019 wedi lansio Arolwg Materion Eiddo Elusennau 2022 \u2013 \u2018Addasu Eiddo Elusennau i Fyd COVID\u2019 (Saesneg yn unig), er mwyn gwrando ar elusennau, mentrau cymdeithasol a grwpiau gwirfoddol ledled Cymru a Lloegr a dysgu oddi wrthynt."}, {"text_idx": "#000009", "text": "Gall materion eiddo gael effaith ddifrifol ar hyfywedd a gwydnwch mudiadau gwirfoddol, fel y gwelwyd drwy gydol y pandemig. Gwnaeth y cyfnod clo a\u2019r gofynion i weithio gartref orfodi mudiadau gwirfoddol i addasu eu ffyrdd o weithio a darparu gwasanaethau, a chollodd elusennau swm sylweddol o incwm pan bu\u2019n rhaid i siopau elusennau gau. Nawr, wrth i ni ddechrau edrych at y dyfodol, mae mudiadau gwirfoddol yn wynebu heriau difrifol sydd angen cael eu clywed a\u2019u deall."}, {"text_idx": "#000011", "text": "Mae\u2019r pandemig wedi codi cwestiynau newydd ynghylch addasrwydd eiddo ar gyfer anghenion mudiad gwirfoddol, gyda rhai\u2019n gofyn a oes angen eiddo arnom ni o gwbl?"}]